**VENDIM**

**NR. 129, DATË 17.2.2016**

**PËR SHTESË FONDESH NË BUXHETIN E BASHKIVE, PËR VITIN 2016, PËR PASTRIMIN E KANALEVE UJITËSE DHE KULLUESE**

Në mbështetje të nenit 100 të Kushtetutës, të neneve 5 e 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 15, të ligjit nr. 147/2015, “Për buxhetin e vitit 2016”, me propozimin e ministrit të Bujqësisë, Zhvillimit Rural dhe Administrimit të Ujërave dhe të ministrit të Shtetit për Çështjet Vendore, Këshilli i Ministrave,

**VENDOSI:**

**1.** Në buxhetin e bashkive, të miratuar për vitin 2016, të shtohet fondi prej 111 000 000 (njëqind e njëmbëdhjetë milionë) lekësh, sipas tabelës 1 bashkëlidhur këtij vendimi. Ky fond I shtohet transfertës specifike sipas bashkive, të miratuar për vitin 2016, për funksionin e ujitjes e të kullimit.

**2.** Ky fond të përdoret për pastrimin me ekskavatorë të kanaleve ujitëse dhe kulluese, të transferuar në pronësi të bashkive.

**3.** Fondi i përcaktuar në pikën 1 të këtij vendimi, të përballohet nga fondi rezervë I buxhetit të shtetit për vitin 2016.

**4.** Ngarkohen ministri i Bujqësisë, Zhvillimit Rural dhe Administrimit të Ujërave, ministri i Shtetit për Çështjet Vendore, ministri i Financave dhe bashkitë për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

**KRYEMINISTRI**

**Edi Rama**

**Tabela 1.**

Fondi i shpenzimeve për pastrimin ekanaleve ujitëse dhe kulluese sipas bashkive

|  |  |  |
| --- | --- | --- |
| **Qarku** | **Bashkia** | **Vlera në Lekë** |
| Qarku Fier | Fier | 20.000 000 |
| Qarku Fier | Lushnje | 15.000 000 |
| Qarku Fier | Divjakë | 10.000 000 |
| Qarku Korçë | Maliq | 6.000 000 |
| Qarku Korçë | Korçë | 10.000 000 |
| Qarku Lezhë | Lezhë | 10.000 000 |
| Qarku Lezhë | Kurbin | 6.000 000 |
| Qarku Durrës | Durrës | 10.000 000 |
| Qarku Shkodër | Shkodër | 6.000 000 |
| Qarku Vlorë | Vlorë | 6.000 000 |
| Qarku Berat | Berat | 6.000 000 |
| Qarku Tiranë | Kavajë | 6.000 000 |
| **TOTALI** |  | **111.000 000** |